№ КГД-16-1-12/3970-ВН от 13.02.2026

**«Қазақстан Республикасы Қаржы министрлігінің кейбір бұйрықтарын күші жойылды деп тану туралы» бұйрық жобасын   
(бұдан әрі – Жоба) қабылдаудың ықтимал қоғамдық-саяси, құқықтық, ақпараттық және өзге де салдарын   
БАҒАЛАУ**

1. **Қоғамдық-саяси салдарларды бағалау:**

Жоба азаматтардың конституциялық құқықтары мен бостандықтарын бұзбайды және Қазақстан Республикасының жаңа Салық кодексінің қабылдануына байланысты нормативтік құқықтық актілердің күші жойылды деп тануға бағытталған.

Жобаны қабылдау қоғамда әлеуметтік шиеленіс немесе наразылық туындатпайды. Саяси тұрақсыздық немесе қоғамдық жаппай наразылық туындау қаупі қарастырылмайды.

1. **Құқықтық салдарды бағалау:**

Жоба «Құқықтық актілер туралы» Қазақстан Республикасы Заңының 27-бабы 1 және 2-тармақтарына сәйкес әзірленді, нормативтік құқықтық актінің қабылдануына байланысты, егер нормативтік құқықтық актілер немесе олардың құрылымдық элементтері жаңа нормативтік құқықтық актіге енгізілген құқық нормаларына қайшы келсе немесе солармен қамтылса, күші жойылды деп тануға жатады.

1. **Ақпараттық салдарды бағалау:**

Жобаның ақпараттық салдары орташа деңгейде бағаланады, себебі жоба Қазақстан Республикасы Қаржы министрлігінің кейбір бұйрықтарын күші жойылды деп тануды регламенттейді, осыған байланысты Қазақстан Республикасы Салық кодексінің 337-бабы 1-тармағының 5) тармақшасына, 366-бабы 17) тармақшасына сәйкес білім алушы тұлғаның тұруына және оған ақша сомасын төлеуге арналған іс жүзіндегі шығыстардың нормаларын әзірлеу және бекіту жөніндегі функция Қазақстан Республикасының Ұлттық экономика министрлігіне берілді, сондай-ақ Республикасы Салық кодексінің 474-бабы 28) тармақшасына және 479-бабы 1-тармағының 17) тармақшасына сәйкес дәрілік заттардың тізбесін, орфандық және әлеуметтік маңызы бар ауруларды емдеу үшін кепілдік берілген тегін медициналық көмек көлемі мен міндетті медициналық сақтандыру шеңберінде оларды импорттау кезінде қосылған құн салығынан босату тәртібін белгілеу функиясы Қазақстан Республикасының Денсаулық сақтау министрлігіне берілді.

Тиісті нормативтік құқықтық актілер «Білім алушы адамның тұруына және оған ақша сомасын төлеуге арналған іс жүзіндегі шығыстардың нормаларын белгілеу туралы» Қазақстан Республикасы Премьер-Министрінің орынбасары - Ұлттық экономика министрінің 2025 жылғы 3 қазандағы № 101 бұйрығы, «Денсаулық сақтау саласындағы қосылған құн салығынан босатудың кейбір мәселелері туралы» Қазақстан Республикасы Үкіметінің 2025 жылғы 31 желтоқсандағы № 1203 қаулысы қабылданды.

Қазақстан Республикасы Салық кодексінің нормаларына сәйкестендіруге байланысты түсіндіру жұмыстарын жүргізу қажеттілігі туындамайды, қажет болған жағдайда аталған тақырып бойынша баспасөз-релизі ұсынылады.

1. **Басқа салдарларды бағалау:**

Жобаны қабылдау әлеуметтік-экономикалық, құқықтық және (немесе) өзге де теріс салдарға әкеп ссоқпайды, сондай-ақ ұлттық қауіпсіздікті қамтамасыз етуге әсер етпейді.

**Қазақстан Республикасының  
Қаржы министрі М. Такиев**

**Согласовано**

13.02.2026 14:55 Аббасова Айгуль Айдаркановна

13.02.2026 14:58 Жантлеева Мадина Тулеугажиевна

13.02.2026 15:01 Исенова Зауре Шайкеновна

13.02.2026 16:46 Абдрахманов Ораз Аманович

