№ КГД-16-1-12/3970-ВН от 13.02.2026

**«Қазақстан Республикасы Қаржы министрлігінің кейбір бұйрықтарын күші жойылды деп тану туралы» Қазақстан Республикасының Қаржы министрі   
бұйрығының жобасына (бұдан әрі – Жоба)**

**түсіндірме жазба**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба «Құқықтық актілер туралы» Қазақстан Республикасы Заңының 27-бабы 1 және 2-тармақтарына сәйкес әзірленді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаржы құралдарын бөлуді талап етпейді.

**4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық немесе құқықтық салдарға әкеп соқпайды.

**5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.**

Жобаның мақсаты кейбір нормативтік құқықтық актілерді күші жойылды деп тану, осыған байланысты Қазақстан Республикасы Салық кодексінің 337-бабы 1-тармағының 5) тармақшасына, 366-бабы 17) тармақшасына сәйкес білім алушы тұлғаның тұруына және оған ақша сомасын төлеуге арналған іс жүзіндегі шығыстардың нормаларын әзірлеу және бекіту жөніндегі функция Қазақстан Республикасының Ұлттық экономика министрлігіне берілді, сондай-ақ Республикасы Салық кодексінің 474-бабы 28) тармақшасына және 479-бабы 1-тармағының 17) тармақшасына сәйкес дәрілік заттардың тізбесін, орфандық және әлеуметтік маңызы бар ауруларды емдеу үшін кепілдік берілген тегін медициналық көмек көлемі мен міндетті медициналық сақтандыру шеңберінде оларды импорттау кезінде қосылған құн салығынан босату тәртібін белгілеу функиясы Қазақстан Республикасының Денсаулық сақтау министрлігіне берілді.

Тиісті нормативтік құқықтық актілер «Білім алушы адамның тұруына және оған ақша сомасын төлеуге арналған іс жүзіндегі шығыстардың нормаларын белгілеу туралы» Қазақстан Республикасы Премьер-Министрінің орынбасары - Ұлттық экономика министрінің 2025 жылғы 3 қазандағы № 101 бұйрығы, «Денсаулық сақтау саласындағы қосылған құн салығынан босатудың кейбір мәселелері туралы» Қазақстан Республикасы Үкіметінің 2025 жылғы 31 желтоқсандағы № 1203 қаулысы қабылданды.

**6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**Қазақстан Республикасының**

**Қаржы министрі М. Такиев**

**Согласовано**

13.02.2026 14:55 Аббасова Айгуль Айдаркановна

13.02.2026 14:58 Жантлеева Мадина Тулеугажиевна

13.02.2026 15:01 Исенова Зауре Шайкеновна

13.02.2026 16:46 Абдрахманов Ораз Аманович

![test](data:application/vnd.openxmlformats-officedocument.wordprocessingml.footer+xml;base64,)